pythainlp/thailaw-v1.0 huggingface dataset:
ประกาศกระทรวงมหาดไทย

เรื่อง การเปิดจุดผ่อนปรนพิเศษด่านสิงขร หมู่ที่ 6 ตําบลคลองวาฬ

อําเภอเมืองประจวบคีรีขันธ์ จังหวัดประจวบคีรีขันธ์

(ฉบับที่ 2)

----------------------------------------------------------

ตามที่ได้มีประกาศกระทรวงมหาดไทย เรื่อง การเปิดจุดผ่อนปรนพิเศษด่านสิงขร หมู่ที่ 6 ตําบลคลองวาฬ อําเภอเมืองประจวบคีรีขันธ์ จังหวัดประจวบคีรีขันธ์ ลงวันที่ 6 พฤษภาคม พ.ศ. 2558 นั้น

เพื่อเป็นการผ่อนคลายข้อจํากัดด้านการค้าและการท่องเที่ยวในบริเวณจุดผ่อนปรนพิเศษด่านสิงขร คณะรัฐมนตรีมีมติเมื่อวันอังคารที่ 1 ธันวาคม 2558 รับทราบมติที่ประชุมคณะอนุกรรมการพิจารณาการเปิดจุดผ่านแดน สํานักงานสภาความมั่นคงแห่งชาติ ครั้งที่ 6/2558 เมื่อวันที่ 25 กันยายน 2558 ในการขยายเวลาพํานักของบุคคลสัญชาติเมียนมาที่เดินทางเข้ามาในราชอาณาจักรผ่านจุดผ่อนปรนพิเศษด่านสิงขรจากเดิมพํานักได้ครั้งละไม่เกิน 2 วัน (พักค้างได้ 1 คืน) เป็นพํานักได้ครั้งละไม่เกิน 4 วัน (พักค้างได้ 3 คืน)

อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ มาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทย จึงขอยกเลิกแนวปฏิบัติข้อที่ 3 ตามประกาศกระทรวงมหาดไทย เรื่อง การเปิดจุดผ่อนปรนพิเศษด่านสิงขร หมู่ที่ 6 ตําบลคลองวาฬ อําเภอเมืองประจวบคีรีขันธ์ จังหวัดประจวบคีรีขันธ์ ลงวันที่ 6 พฤษภาคม พ.ศ. 2558 และให้ใช้ข้อความต่อไปนี้

“3. อนุญาตให้บุคคลสัญชาติเมียนมาที่เดินทางเข้ามาในราชอาณาจักร สามารถเดินทางภายในเขตพื้นที่อําเภอเมืองประจวบคีรีขันธ์ จังหวัดประจวบคีรีขันธ์ เท่านั้น โดยให้พํานักได้ครั้งละไม่เกิน 4 วัน (พักค้างได้ 3 คืน) และต้องเดินทางกลับออกไปนอกราชอาณาจักรผ่านช่องทางเดิม”

ประกาศ ณ วันที่ 13 มกราคม พ.ศ. 2559

พลเอก ประยุทธ์ จันทร์โอชา

นายกรัฐมนตรี

พลเอก อนุพงษ์ เผ่าจินดา

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ

สําหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี

เมื่อวันที่ 28 ตุลาคม พ.ศ. 2557 (ฉบับที่ 2)

--------------------------------------------------------------------------

ตามที่ได้มีประกาศกระทรวงมหาดไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ 28 ตุลาคม พ.ศ. 2557 ฉบับลงวันที่ 14 กุมภาพันธ์ พ.ศ. 2558 ให้พนักงานเจ้าหน้าที่ตามกฎหมายว่าด้วยคนเข้าเมืองประทับตราอนุญาตให้คนต่างด้าวสัญชาติเมียนมา ลาว และกัมพูชา ที่ผ่านการตรวจสัญชาติ และมีหนังสือเดินทาง เอกสารใช้แทนหนังสือเดินทาง หรือหนังสือรับรองสถานะบุคคล เข้ามาและทํางานอยู่ในราชอาณาจักร นับตั้งแต่วันที่อนุญาต จนถึงวันที่ 31 มีนาคม พ.ศ. 2559 นั้น

อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม พุทธศักราช 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 3 มีนาคม พ.ศ. 2558 ออกประกาศไว้ ดังต่อไปนี้

ให้ยกเลิกความในข้อ 4 ของประกาศกระทรวงมหาดไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าวสัญชาติเมียนมา ลาว และกัมพูชาตามมติคณะรัฐมนตรีเมื่อวันที่ 28 ตุลาคม พ.ศ. 2557 ลงวันที่ 14 กุมภาพันธ์ พ.ศ. 2558 และให้ใช้ความต่อไปนี้แทน

“ข้อ 4 ให้พนักงานเจ้าหน้าที่ตามกฎหมายว่าด้วยคนเข้าเมืองประทับตราอนุญาตให้คนต่างด้าว ซึ่งถือเอกสารตามข้อ 3 เข้ามาและทํางานอยู่ในราชอาณาจักร นับตั้งแต่วันที่อนุญาตจนถึงวันที่ 31 มีนาคม พ.ศ. 2559 เมื่อคนต่างด้าวตามประกาศคณะรักษาความสงบแห่งชาติ ฉบับที่ 70/2557 เรื่อง มาตรการชั่วคราวในการแก้ไขปัญหาแรงงานต่างด้าวและการค้ามนุษย์ ลงวันที่ 25 มิถุนายน พุทธศักราช 2557 และประกาศคณะรักษาความสงบแห่งชาติ ฉบับที่ 118/2557 เรื่อง การกําหนดมาตรการชั่วคราวเพิ่มเติมในการแก้ไขปัญหาแรงงานต่างด้าวและการค้ามนุษย์ ลงวันที่ 21 กรกฎาคม พุทธศักราช 2557 อยู่ในราชอาณาจักรครบกําหนดระยะเวลาที่อนุญาตแล้ว หากประสงค์จะอยู่ในราชอาณาจักรต่อไปอีกเพื่อการทํางานให้มีสิทธิขออยู่ในราชอาณาจักรได้อีกไม่เกินสองปี

บุตรของคนต่างด้าวที่ได้รับอนุญาตตามวรรคหนึ่งที่อายุไม่เกินสิบห้าปีในวันที่คนต่างด้าวนั้นได้รับอนุญาตให้อยู่ในราชอาณาจักรเป็นการชั่วคราว ซึ่งติดตามมาด้วยอนุญาตให้อยู่ในราชอาณาจักรเป็นการชั่วคราว ตามระยะเวลาที่บิดาหรือมารดาของตนได้รับอนุญาตให้อยู่ในราชอาณาจักร

ในกรณีบุตรของคนต่างด้าวที่ได้รับอนุญาตตามวรรคสองต่อมามีอายุเกินสิบห้าปีให้มีสิทธิอยู่ได้ตามสิทธิของบิดาหรือมารดา แต่ไม่เกินวันที่ 31 มีนาคม พ.ศ. 2561 ทั้งนี้ ให้สามารถทํางานได้ภายใต้บทบัญญัติของกฎหมาย”

ประกาศ ณ วันที่ 18 พฤษภาคม พ.ศ. 2558

พลเอก ประยุทธ์ จันทร์โอชา

นายกรัฐมนตรี

พลเอก อนุพงษ์ เผ่าจินดา

รัฐมนตรีว่าการกระทรวงมหาดไทย
ประกาศกระทรวงการต่างประเทศ

เรื่อง การปรับปรุงอัตราค่าธรรมเนียมหนังสือเดินทาง

---------------------------------------------------------

          อาศัยอํานาจตามความในข้อ 1 (7) ของกฎกระทรวงแบ่งส่วนราชการกรมการกงสุลกระทรวงการต่างประเทศ พ.ศ. 2545 กระทรวงการต่างประเทศได้พิจารณาเห็นสมควรปรับปรุงอัตราค่าธรรมเนียมหนังสือเดินทาง จึงได้ยกเลิกประกาศกระทรวงการต่างประเทศ ลงวันที่ 11 มกราคม 2521 และให้กําหนดอัตราค่าธรรมเนียมดังต่อไปนี้

          1. ค่าธรรมเนียมในการออกหนังสือเดินทางบุคคลทั่วไป

                    ก. สําหรับ 5 ปี                                                         ฉบับละ    1,000.00 บาท

                    ข. สําหรับต่ํากว่า 5 ปี                                              ปีละ          200.00 บาท

          โดยให้อยู่ภายใต้บังคับของระเบียบกระทรวงการต่างประเทศว่าด้วยการออกหนังสือเดินทาง พ.ศ. 2548 ข้อ 42

          2. ค่าธรรมเนียมในการออกหนังสือเดินทางราชการ         ฉบับละ   1,000.00 บาท

          3. ค่าธรรมเนียมการออกหนังสือเดินทางชั่วคราว             ฉบับละ       200.00 บาท

          4. ค่าธรรมเนียมการแก้ไขหนังสือเดินทาง ที่ไม่ใช่

                    หนังสือเดินทางอิเล็กทรอนิกส์                                ฉบับละ       100.00 บาท

          5. ค่าธรรมเนียมการบันทึกรายการในหนังสือเดินทางอิเล็กทรอนิกส์

                                                                                                   ฉบับละ      100.00 บาท

          6. ค่าธรรมเนียมคัดสําเนาหนังสือเดินทาง                        ฉบับละ       100.00 บาท

          ทั้งนี้ ตั้งแต่วันที่ 26 พฤษภาคม พ.ศ. 2548 เป็นต้นไป


ผู้มีอํานาจลงนาม - ประกาศ ณ วันที่ 20 พฤษภาคม พ.ศ. 2548

 

กันตธีร์  ศุภมงคล

รัฐมนตรีว่าการกระทรวงการต่างประเทศ
ประกาศกระทรวงการต่างประเทศ

เรื่อง การปรับปรุงอัตราค่าธรรมเนียมหนังสือเดินทาง (ฉบับที่ 2)

-----------------------------------------------

โดยที่กระทรวงการต่างประเทศเห็นสมควรแก้ไขประกาศกระทรวงการต่างประเทศ เรื่อง การปรับปรุงอัตราค่าธรรมเนียมหนังสือเดินทาง พ.ศ. 2548 อาศัยอํานาจตามความในข้อ 1 (7) ขอกฎกระทรวงแบ่งส่วนราชการกรมการกงสุล กระทรวงการต่างประเทศ พ.ศ. 2545 รัฐมนตรีว่าการกระทรวงการต่างประเทศจึงออกประกาศไว้ ดังต่อไปนี้

1. ประกาศนี้ เรียกว่า “ประกาศกระทรวงการต่างประเทศ เรื่อง การปรับปรุงอัตราค่าธรรมเนียมหนังสือเดินทาง (ฉบับที่ 2)”

2. ให้ใช้ประกาศนี้ตั้งแต่วันถัดจากวันประกาศในราชกิจจานุเบกษาเป็นต้นไป

3. ให้เพิ่มข้อความต่อไปนี้ลงเป็นข้อ 7 ของประกาศกระทรวงการต่างประเทศ เรื่อง การปรับปรุงอัตราค่าธรรมเนียมหนังสือเดินทาง ลงวันที่ 20 พฤษภาคม พ.ศ. 2548

“ข้อ 7 ค่าธรรมเนียมการต่ออายุหนังสือเดินทางบุคคลทั่วไปที่ไม่ใช่หนังสือเดินทางอิเล็กทรอนิกส์ในต่างประเทศ ฉบับละ 1,000 บาท”

ประกาศ ณ วันที่ 22 ธันวาคม พ.ศ. 2548

กันตธีร์ ศุภมงคล

รัฐมนตรีว่าการกระทรวงการต่างประเทศ
ประกาศกระทรวงมหาดไทย

เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ

(ฉบับที่ 2)

-----------------------------------------------------------------

ตามที่ได้มีประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ลงวันที่ 17 ตุลาคม 2546 ให้คนต่างด้าวซึ่งได้รับบัตรเอกสิทธิ์พิเศษ (Thailand Elite) เข้ามาในราชอาณาจักรไทยเป็นกรณีพิเศษ โดยให้มีสิทธิได้รับการตรวจลงตราประเภทคนอยู่ชั่วคราวเป็นพิเศษ (Special Entry Visa) จากสถานทูต สถานกงสุลในต่างประเทศ หรือจากกระทรวงการต่างประเทศ หรือจากสํานักงานตรวจคนเข้าเมือง สําหรับใช้ได้ไม่จํากัดจํานวนครั้งเป็นเวลาห้าปี โดยให้ยกเว้นค่าธรรมเนียมการตรวจลงตรา นั้น

คณะรัฐมนตรีได้มีมติเมื่อวันที่ 28 มกราคม 2552 อนุมัติให้สมาชิกบัตร Thailand Elite Card มีสิทธิได้รับการตรวจลงตราประเภทคนอยู่ชั่วคราวเป็นพิเศษ (Special Entry Visa) ต่อไปครั้งละ 5 ปี ตลอดอายุบัตรสมาชิกและยกเว้นค่าธรรมเนียมการตรวจลงตรา

อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ 28 มกราคม 2552 จึงออกประกาศไว้ ดังต่อไปนี้

ข้อ 1 ให้ยกเลิกความในข้อ 2 ของประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ลงวันที่ 17 ตุลาคม 2546 และให้ใช้ความต่อไปนี้แทน

“ข้อ 2 ให้บุคคลตามข้อ 1 มีสิทธิได้รับการตรวจลงตราประเภทคนอยู่ชั่วคราวเป็นพิเศษ (Special Entry Visa) จากสถานทูต สถานกงสุลในต่างประเทศ หรือจากกระทรวงการต่างประเทศหรือจากสํานักงานตรวจคนเข้าเมือง สําหรับใช้ได้ไม่จํากัดจํานวนครั้งเป็นเวลาห้าปี ตลอดอายุบัตรสมาชิก โดยให้ยกเว้นค่าธรรมเนียมการตรวจลงตรา”

ข้อ 2 ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 30 มีนาคม พ.ศ. 2552

ชวรัตน์ ชาญวีรกูล

รัฐมนตรีว่าการกระทรวงมหาดไทย
ประกาศคณะกรรมการว่าด้วยฉลาก

เรื่อง ลักษณะของฉลากสินค้าที่ควบคุมฉลาก

(ฉบับที่ 2) พ.ศ. 2542

----------------------------------------------------

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ.2541 คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ให้เพิ่มความต่อไปนี้เป็น ข้อ 3 ทวิ ข้อ 3 ตรี และข้อ 3 จัตวา แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541

          “ข้อ 3 ทวิ ให้สินค้าที่ควบคุมฉลากดังต่อไปนี้ ได้รับยกเว้นไม่ต้องติดฉลากตามข้อ 1 และข้อ 2 ภายใต้เงื่อนไขดังนี้

          (1) สินค้าที่ขายส่งแก่ผู้ประกอบการใช้ในโรงงานหรือสถานประกอบกิจการให้ได้รับการยกเว้นไม่ต้องติดฉลาก

          (2) สินค้าประเภทเครื่องจักรกล หรืออุปกรณ์ หรืออะไหล่ของสินค้าประเภทเครื่องจักรกล หรือรถยนต์ หรือรถไถ หรือรถอื่น ๆ หรือเครื่องใช้ไฟฟ้า หรือเครื่องสูบน้ํา และสินค้าประเภทวัสดุก่อสร้าง หากไม่สามารถปฏิบัติตามข้อ 3 ได้ครบถ้วน ให้แสดงฉลากราคาและข้อความอื่นตามข้อ 2 ไว้ในคู่มือหรือเอกสารหรือบัญชีราคาสินค้า (Price List) ไว้ ณ จุดที่ขาย

          (3) สินค้าประเภทผลิตภัณฑ์ปิโตรเลียมไม่ต้องติดฉลาก

          ข้อ 3 ตรี สินค้าประเภทน้ํามันเครื่อง ให้ทําฉลากตามข้อ 1 ข้อ 2 และให้ระบุเครื่องหมายและเลขทะเบียนคุณภาพผลิตภัณฑ์น้ํามันหล่อลื่นเหลวตามที่ขึ้นทะเบียนไว้กับกรมทะเบียนการค้า ในประเภทน้ํามันเครื่องด้วย

          ข้อ 3 จัตวา สินค้าประเภทก๊าชหุงต้ม ให้ทําฉลากตามข้อ 1 ข้อ 2 และให้แสดงเครื่องหมายประจําตัวของผู้บรรจุก๊าชตามที่ขึ้นทะเบียนไว้กับกรมทะเบียนการค้าในประเภทก๊าชหุงต้มด้วย”


ข้อ ๒ ประกาศฉบับนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 13 สิงหาคม พ.ศ. 2542

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ย. 45/2545

เรื่อง การกําหนดค่าธรรมเนียมการประกอบกิจการ

ตามที่ได้รับใบอนุญาต

(ฉบับที่ 2)

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็น (5) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545

“(5) การเป็นนายหน้าระหว่างผู้ค้าหลักทรัพย์ ปีละ 50,000 บาท”

ข้อ 2 ให้ยกเลิกความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545 และให้ใช้ความต่อไปนี้แทน

“ข้อ 4 ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนตามกฎกระทรวงว่าด้วยการอนุญาตการประกอบธุรกิจหลักทรัพย์ประเภทการเป็นที่ปรึกษาการลงทุน พ.ศ. 2545 ชําระค่าธรรมเนียมการประกอบธุรกิจหลักทรัพย์ประเภทการเป็นที่ปรึกษาการลงทุนตามหลักเกณฑ์ดังต่อไปนี้

(1) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนเพียงประเภทเดียว ให้ชําระค่าธรรมเนียมในอัตราปีละสองหมื่นห้าพันบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น

(2) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทอื่นใดที่มิได้มีหน้าที่ชําระค่าธรรมเนียมโดยคํานวณจากรายได้ด้วย ให้ชําระค่าธรรมเนียมในอัตราปีละสองหมื่นห้าพันบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น

(3) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามข้อ 5 วรรคหนึ่งด้วย ให้ชําระค่าธรรมเนียมตามอัตราและวิธีการที่กําหนดในข้อ 9”

ข้อ 3 ให้ยกเลิกความในวรรคสามของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545 และให้ใช้ความต่อไปนี้แทน

“ในกรณีที่บริษัทหลักทรัพย์ตามวรรคหนึ่งได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามข้อ 5 วรรคหนึ่ง ให้บริษัทหลักทรัพย์นั้นชําระค่าธรรมเนียมตามอัตราและวิธีการที่กําหนดในข้อ 9 แทนการชําระค่าธรรมเนียมตามวรรคหนึ่งและวรรคสอง”

ข้อ 4 ให้ยกเลิกความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 19 กุมภาพันธ์ พ.ศ. 2545 

ข้อ 5 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2545 เป็นต้นไป

ประกาศ ณ วันที่ 24 ตุลาคม พ.ศ. 2545 

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ย/ข. 28/2547

เรื่อง การกําหนดค่าธรรมเนียมการประกอบกิจการตามที่ได้รับใบอนุญาต

(ฉบับที่ 2)

 อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็น (8) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546

 “(8) การเป็นนายหน้าซื้อขายหลักทรัพย์ 

 การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน แต่ละประเภทธุรกิจหลักทรัพย์ ปีละ 10,000 บาท”

 ข้อ 2 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 และให้ใช้ความต่อไปนี้แทน

 “ข้อ 5 ให้บริษัทหลักทรัพย์ดังต่อไปนี้มีหน้าที่ชําระค่าธรรมเนียมโดยคํานวณจากรายได้ตามอัตราที่กําหนดในข้อ 3 ได้รับยกเว้นค่าธรรมเนียมสําหรับการประกอบกิจการตามที่กําหนดในข้อ 4 แต่บริษัทหลักทรัพย์ต้องนํารายได้จากการประกอบกิจการตามข้อ 4 ดังกล่าวไปรวมคํานวณเพื่อชําระค่าธรรมเนียมตามอัตราที่กําหนดในข้อ 3 แทน

1. บริษัทหลักทรัพย์ตามข้อ 3(1) สําหรับการประกอบกิจการตามข้อ 4(7)
2. บริษัทหลักทรัพย์ตามข้อ 3(2) สําหรับการประกอบกิจการตามข้อ 4(1) (2) (3) (7) และ (8)
3. บริษัทหลักทรัพย์ตามข้อ 3(3) สําหรับการประกอบกิจการตามข้อ 4(3) และ (7)
4. บริษัทหลักทรัพย์ตามข้อ 3(4) สําหรับการประกอบกิจการตามข้อ 4(1) (2) (3) (7) และ (8) แต่ไม่รวมถึงกรณีที่ผู้ได้รับใบอนุญาตเป็นธนาคารพาณิชย์ บริษัทเงินทุน หรือสถาบันการเงินที่มีกฎหมายจัดตั้งขึ้นโดยเฉพาะ สําหรับการประกอบกิจการตามข้อ 4(1) (2) และ (8)”

 ข้อ 3 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2547 เป็นต้นไป

 ประกาศ ณ วันที่ 27 พฤษภาคม พ.ศ. 2547

 

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ย/ข. 43/2547

เรื่อง การกําหนดค่าธรรมเนียมการประกอบกิจการตามที่ได้รับใบอนุญาต

(ฉบับที่ 3)

 อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความใน (8) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย/ข. 28/2547 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 2) ลงวันที่ 27 พฤษภาคม พ.ศ. 2547 และให้ใช้ความต่อไปนี้แทน

 “(8) การเป็นนายหน้าซื้อขายหลักทรัพย์ 

 การค้าหลักทรัพย์ หรือการจัดจําหน่ายหลักทรัพย์ 

 ที่เป็นหน่วยลงทุน ประเภทใดประเภทหนึ่ง 

 หรือหลายประเภท ปีละ 10,000 บาท”

 ข้อ 2 ให้ยกเลิกความใน (3) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย/ข. 28/2547 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 2) ลงวันที่ 27 พฤษภาคม พ.ศ. 2547 และให้ใช้ความต่อไปนี้แทน

 “(3) บริษัทหลักทรัพย์ตามข้อ 3(3) สําหรับการประกอบกิจการตามข้อ 4(3) (7) และ (8)”

 ข้อ 3 ประกาศนี้ให้ใช้บังคับตั้งแต่วันที่ 16 กันยายน พ.ศ. 2547 เป็นต้นไป

 ประกาศ ณ วันที่ 24 สิงหาคม พ.ศ. 2547

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ย/ข. 42 /2549

เรื่อง การกําหนดค่าธรรมเนียมการประกอบกิจการตามที่ได้รับใบอนุญาต

(ฉบับที่ 4 )

 อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 และให้ใช้ความต่อไปนี้แทน

“ข้อ 3 ให้บริษัทหลักทรัพย์ดังต่อไปนี้ ชําระค่าธรรมเนียมต่อสํานักงานโดยคํานวณจากรายได้ในอัตราร้อยละหนึ่งต่อปี แต่ต้องไม่ต่ํากว่าห้าแสนบาทและไม่เกินห้าล้านบาท ทั้งนี้ รายได้ที่จะนํามาคํานวณค่าธรรมเนียมให้เป็นไปตามหลักเกณฑ์ เงื่อนไข และวิธีการที่สํานักงานประกาศกําหนดโดยความเห็นชอบของคณะกรรมการ ก.ล.ต.

1. บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุนและการจัดจําหน่ายหลักทรัพย์ครบทุกประเภท
2. บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ตามประเภทที่ระบุใน (1)แต่ขาดประเภทใดประเภทหนึ่ง
3. บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม
4. บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล”

 ข้อ 2 ประกาศนี้ให้ใช้บังคับตั้งแต่วันที่ 1 มกราคม พ.ศ. 2550 เป็นต้นไป

ประกาศ ณ วันที่ 4 ธันวาคม พ.ศ. 2549 

 (หม่อมราชวงศ์ปรีดิยาธร เทวกุล)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กข.  6/2551

เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาต

ประกอบธุรกิจหลักทรัพย์ตามกฎกระทรวงว่าด้วยการอนุญาต

การประกอบธุรกิจหลักทรัพย์ พ.ศ. 2551

----------------------------------------------

                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551ประกอบกับข้อ 11(1) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 คณะกรรมการ ก.ล.ต. ออกข้อกําหนดไว้ดังต่อไปนี้ 


ข้อ ๑ ผู้ขอรับใบอนุญาตประกอบธุรกิจหลักทรัพย์แบบ ก ต้องมีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้

                   (1)  หนึ่งร้อยล้านบาทสําหรับการยื่นขอรับใบอนุญาตภายในวันที่ 31 ธันวาคม พ.ศ. 2554  และ

                   (2)  ห้าร้อยล้านบาทสําหรับการยื่นขอรับใบอนุญาตตั้งแต่วันที่ 1 มกราคม พ.ศ. 2555 เป็นต้นไป


ข้อ ๒ ผู้ขอรับใบอนุญาตประกอบธุรกิจหลักทรัพย์แบบ ข ใบอนุญาตประกอบธุรกิจหลักทรัพย์แบบ ค ใบอนุญาตประกอบธุรกิจหลักทรัพย์แบบ ง หรือใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ ต้องมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท


ข้อ ๓ ผู้ขอรับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน หรือการจัดการเงินร่วมลงทุน ต้องมีทุนจดทะเบียนซึ่งชําระแล้วไม่น้อยกว่าหนึ่งล้านบาท


ข้อ ๔ ประกาศนี้ให้ใช้บังคับตั้งแต่วันที่ 1  มิถุนายน  พ.ศ. 2551 เป็นต้นไป


ผู้มีอํานาจลงนาม - ประกาศ  ณ  วันที่ 8  พฤษภาคม  พ.ศ. 2551                                   

 

 

 

(นายสุรพงษ์  สืบวงศ์ลี)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 27/2549

เรื่อง หลักเกณฑ์ เงื่อนไข และวิธีการประกอบกิจการ

การยืมและให้ยืมหลักทรัพย์

(ฉบับที่ 4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 5 แห่งกฎกระทรวง ฉบับที่ 9 (พ.ศ. 2540) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็น (5) ของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 

 “(5) ดําเนินการอื่นใดตามที่สํานักงานประกาศกําหนด”

 ข้อ 2 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2549 เป็นต้นไป

####  ประกาศ ณ วันที่ 25 ตุลาคม พ.ศ. 2549

 (หม่อมราชวงศ์ปรีดิยาธร เทวกุล) 

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 11/2551

เรื่อง  การกําหนดนิยามผู้ที่เกี่ยวข้องตามประกาศเกี่ยวกับ

การออกและเสนอขายหลักทรัพย์

                             

                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกบทนิยาม  คําว่า “ผู้ที่เกี่ยวข้อง” ในประกาศดังต่อไปนี้ และให้ใช้บทนิยามตามที่กําหนดไว้ในข้อ 2 แทน

                   (1)  ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2549 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 พฤศจิกายน พ.ศ. 2549

                   (2)  ประกาศคณะกรรมการกํากับหลักทรัพย์และตลาดหลักทรัพย์ ที่ กย. 40/2549 เรื่อง การยื่นและการยกเว้นการยื่นแบบแสดงรายการข้อมูลการเสนอขายตราสารหนี้ ลงวันที่ 15 พฤศจิกายน พ.ศ. 2549 


ข้อ ๒ คําว่า “ผู้ที่เกี่ยวข้อง”  ให้หมายความว่า   บุคคลหรือห้างหุ้นส่วนที่มีความสัมพันธ์กับบุคคลใดในลักษณะใดลักษณะหนึ่งดังนี้

                   (1)  คู่สมรสของบุคคลดังกล่าว

                   (2)  บุตรที่ยังไม่บรรลุนิติภาวะของบุคคลดังกล่าว

                   (3) ห้างหุ้นส่วนสามัญซึ่งบุคคลดังกล่าวหรือบุคคลตาม (1) หรือ (2) เป็นหุ้นส่วน

                   (4)  ห้างหุ้นส่วนสามัญจํากัดที่บุคคลดังกล่าวหรือบุคคลตาม (1) หรือ (2) เป็นหุ้นส่วนจําพวกไม่จํากัดความรับผิด หรือเป็นหุ้นส่วนจําพวกจํากัดความรับผิดที่มีหุ้นรวมกันเกินร้อยละสามสิบของหุ้นทั้งหมดของห้างหุ้นส่วนจํากัด

                   (5)  บริษัทจํากัดหรือบริษัทมหาชนจํากัดที่บุคคลดังกล่าวหรือบุคคลตาม (1) หรือ (2) หรือห้างหุ้นส่วนตาม (3) หรือ (4) ถือหุ้นรวมกันเกินร้อยละสามสิบของจํานวนหุ้นที่จําหน่ายได้แล้วทั้งหมดของบริษัทนั้น หรือ

                   (6)  บริษัทจํากัดหรือบริษัทมหาชนจํากัดที่บุคคลดังกล่าวหรือบุคคลตาม (1) หรือ (2) หรือห้างหุ้นส่วนตาม (3) หรือ (4) หรือบริษัทตาม (5) ถือหุ้นรวมกันเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดของบริษัทนั้น

                   (7)  นิติบุคคลที่บุคคลดังกล่าวสามารถมีอํานาจในการจัดการในฐานะเป็นผู้แทนของนิติบุคคล


ข้อ ๓ ประกาศนี้ให้มีผลใช้บังคับตั้งแต่วันที่  23 กันยายน  พ.ศ. 2551  เป็นต้นไป


ผู้มีอํานาจลงนาม - ประกาศ  ณ   วันที่  23 กันยายน  พ.ศ. 2551 

 

 

 

                                                        (นายวิจิตร  สุพินิจ)

                                                         ประธานกรรมการ 

                                       คณะกรรมการกํากับหลักทรัพย์และตลาดหลักทรัพย์